**VLU MPUMALANGA ALGEMENE JAARVERSLAG**

**1 JANUARIE 2014 TOT 31 DESEMBER 2014**

“Om te werk aan die dinge wat jy liefhet, is om van werk ‘n voorreg en ‘n vreugde te maak” aldus Jacques Parlette

‘n Heerlike vreugde voorreg om deel van ‘n organisasie te kan wees en in die verslae te kon lees hoe VLU vrouwees op so spesiale en unieke manier geniet kan word!

Baie dankie aan elke vrou wat haar VLU vrouwees met soveel passie en entoesiasme uitleef en ‘n verskil in ander se lewens in 2014 gemaak het. VLU is ‘n organisasie waarin die vrou haarself ten volle kan uitleef, haar vrouwees kan geniet, haarself kan leer ken, haarself kan verryk en haarself beskikbaar kan stel tot opheffing van ander. Leef jou uniekheid, volg jou voorganger wie die VLU pad gebaan het en wie diep spore getrap het, maar moenie ‘n slaafse navolger wees nie, loop in jou eie skoene! Vernuwing kan alleen plaasvind wanneer lede geleentheid gegun word vir nuwe denkwyses, wanneer jonger lede gehoor word, wanneer ouer lede in ondersteunende en raadgewende hoedanigheid optree en wanneer almal saam voortbou op die suksesse van gister.

**ALGEMENE BESONDERHEDE**

**Uitvoerende bestuur**

Presidente: Rina Potgieter

Vise-presidente: Cindy Coetzee sedert kongres 2014, tot en met dan Irene Keet (hanteer ook metaalvoorraad)

Ses streeksvoorsitsters:

Carpe Diemstreek: Christell Nel (ook webredaktrise)

Hoëveldstreek: Annetjie de Beer

Kosmosstreek: Cindy Coetzee (ook facebookredaktrise)

Malieveldstreek: Mariette Joubert (ook tesouriere)

Suikerbosstreek: Titia Engelbrecht

Tambukistreek: Elbie vd Schyff (ook skakelbeampte)

Sekretaresse: Peggy le Roux

Redaktrise: Elbie de Lange

Beoordelaarsameroepsters: Bettie du Toit en Debbie du Plessis as hulpsameroepster

**Streke, takke en ledetal**

VLU Mpumalanga bestaan uit 6 streke:

Carpe Diem, Hoëveld, Kosmos, Malieveld, Suikerbos en Tambuki

Die jaar begin met 60 takke en 982 lede en eindig met 59 takke en 976 lede

25 lede het bedank en 19 lede aangesluit, wat dui op ‘n verlies van 6 lede

3 takke sluit en 2 nuwe takke word gestig

In Carpe Diemstreek sluit Saffiertak en in Tambukistreek, sluit Avendster en Nu-Scotlandtakke

18 Februarie word Vlamlelietak in Malieveldstreek gestig

Suikerbosstreek stig 11 Januarie die Junior Visarende olv van Visarendtak, met ses lede tussen 16 en 17 jaar. Slegs helfte van ledegeld betaalbaar

In Kosmosstreek begin ‘n dogtersgroepie, die Fyngoudtak, olv Swartgoudtak

Die grootste tak het 41 lede en die kleinste tak 6 lede

Volgens ‘n ledetal opname was die gemiddelde ouderdom van VLU Mp se lede in 2014, 56 jaar

Carpediemstreek: Begin met 10 takke en 142 lede, eindig met 9 takke en 139 lede (verlies 3)

Hoëveldstreek: Begin met 9 takke en 144 lede, eindig met 9 takke en 140 lede (verlies 4)

Kosmosstreek: Begin met 11 takke en 213 lede, eindig met 11 takke en 212 lede (verlies 1)

Malieveldstreek: Begin met 11 takke en 196 lede, eindig met 12 takke en 213 lede (wins 17)

Suikerbosstreek: Begin met 8 takke en 112 lede, eindig met 9 takke en 114 lede (wins 2)

Tambukistreek: Begin met 11 takke en 175 lede, eindig met 9 takke en 158 lede (verlies 17)

Bywoning van takvergaderings toon ‘n gemiddeld van 76%

Opleiding van die onderskeie ampte is in twee streke gedoen deur streekbesture. Die handleidings vir die uitvoerende bestuur en opleiding vir die takke is opgradeer en aangepas. Takke funksioneer gesond as die bestuur weet wat van hulle verwag word, as die bestuur verkies word volgens die Huishoudelike reëls en as die nuwe besture geleentheid gegun word om hul eie unieke stempel af te druk. Dit is nie wenslik dat ‘n voorsitster langer as ses jaar haar amp beklee nie.

Alhoewel ‘n hoë ledetal nie noodwendig die sukses van ‘n organisasie bepaal nie, bly ledetaldaling ‘n groot bekommernis. Betrokke, positiewe, entoesiastiese lede is ‘n organisasie se behoud en dis hulle wat maak dat nuwe lede aansluit.

Hoe lank is jy al betrokke? Hoeveel lede het jy al gewerf?

Elke lid in VLU Mpumalanga het ‘n baie groot verantwoordelikheid om die beeld wat die buitestaander van VLU het as ‘n ‘ou-tannie’- organisasie, om te swaai. (Ek verwys hier na die laaste uitsending van die TV program Kokkedoor van 2014, waar van die deelnemers se woorde was: ‘VLU is uit ‘n ander era” en “Ek wonder wat die VLU tannies oor vernuwing sal sê?”)

**TEMA “Vroue maak ‘n verskil”**

Lede het hierdie geleentheid aangegryp om ‘n verskil in gemeenskappe te maak en blootstelling aan VLU te gee. Saam met ATKV Eiland is die “Rooi bandjie verskilmaak-projek” aangepak en mekaar se lewens verryk. Hierdie tema het goed ingepas by al die tak- en streekprojekte.

Koekies, Kersgeskenke, toiletware, kos, babaklere, gebreide en gehekelde kombersies, speelgoed, handskoene, slaapkouse, mussies en donasies is by ouetehuise, CMR en SAVF kantore, DBV, Lelievlei gemeenskap, Rustenburg noodfonds, Hospice, Alzheimer sentrums, Kansa, Care Village, Huis Betesda, Gemeenskapsforum, Dashaskool vir gestremdes, Helpende Hand, die Derma Pigmentosium sentrum, kinderhuise, laerskole, kleuterskole, Doornkop gemeenskap en aan straatkinders uitgedeel. Vroue in die gevangenis is besoek en Vaalriviertak in Hoëveldstreek het besluit om ‘n verskil in hul ledetal te maak en sewe nuwe dames het aangesluit!

Bloed is geskenk, bejaardes se kamers is opgekikker, ‘n Chinese seun is leer Engels praat, ‘n Indiërmeisie is gehelp om wiskunde onder die knie te kry, twee verwaarloosde, getraumatiseerde kinders is tydelik versorg en kinders se skoolgelde word geborg. ‘n Matriekdogter word bederf vir haar matriekafskeid, bejaardes kry ‘n bederf voete pamperlang, boekvoorlesings aan bedlêende bejaardes is gedoen, tydskrifte en ander gebruiksartikels word by skole in plattelandse gebiede afgelaai, groot hout bordspeletjies word gemaak en aan swaksiendes voorsien. Een van die takke hou ‘n modeparade, ete en veiling om fondse in te samel vir ‘n behoeftige gesin se behuising.

Alles wat VLU Mp aangepak het om ‘n verskil in lewens te maak en harte bly te maak, maak my hart warm klop. VLU lede maak ook ‘n verskil in mekaar se lewens deur ondersteuning waar nodig.

Hoeveel armer sou ons en die gemeenskappe nie gewees het sonder VLU vroue se inspirasie, omgee harte en vlytige hande wat bereid is om van onsself te gee, om te gee, kennis oor te dra en te deel nie! Baie dankie vir ‘n wonderlike verskilmaakjaar in 2014!

**PROJEK “Dogters VLU se toekoms”**

In Suikerbosstreek is die eerste juniortak gestig met ses dogters tussen 16 en 17 jaar. Kosmosstreek stig ‘n dogtersgroep met laerskooldogters en hou ‘n Rabbedoediekamp waar laerskooldogters handvaardighede geleer word, maar ook geestelike berading kry. ‘n Reünie met hierdie dogters word beplan, met die oog op ledewerwing. Takke in Carpe Diem-, Suikerbos- en Tambukistreke hou opleidingsoggende vir dogters in naaldwerk, hekel en breitegnieke, maar maak ook van die geleentheid gebruik om dogters in te lig oor die gevare van dwelm- en drankmisbruik en versoekings in verhoudinge. ‘n Tak in Kosmosstreek leer dogters mooi skinkborde dek en eierbrood maak met die oog op Moedersdag, ‘n tak in Suikerbosstreek moedig lede aan om dogters bewus te maak van VLU en leer die juniortak van vergaderingprosedures.

Hoëveldstreek is betrokke by ‘n plaaslike hoërskool se hotelskool waar leerlinge touwys gemaak word in preservering wat nou ook deel van die leerplan vorm en in Malieveldstreek leer skoolkinders die fynere kuns van koeksisterbak.

**SPESIALE KONGRESPROJEK Vroetelboeke vir Alzheimer individue**

Hierdie projek is baie geniet en dit was ook ‘n geleentheid waar lede hul kreatiwiteit kon geniet. Die vroetelboeke is versprei aan individue van streke se keuse. Baie inligting oor die hantering van persone met alzheimers, is ook ingewin.

**KUNSTENAAR Koos van der Merwe**

Al die pad vanaf die Kaap het Koos gekom om tydens kongres 2014 die opening waar te neem en as gasspreker op te tree met ‘n kombinasie van liriek en musiek oor ons jaartema. Hy het ook in sy rubriek in die SARIE tydskrif erkenning aan VLU Mp se verskilmaak-projek verleen. Sy musiek en gedigte het groot byval by die lede gehad. ‘n Oorkonde vir sy bydrae tot die kunste is tydens kongres aan hom oorhandig.

**SKRYWER Leon van Nierop**

Leon was ‘n baie gewilde keuse as skrywer en hy het ook tydens kongres 2014 ‘n oorkonde ontvang vir sy bydrae tot die skryfkuns. Sy boek ‘Ballade vir ‘n enkeling’ is tydens kongres se gala-aand bekend gestel - ‘n groot voorreg vir VLU Mpumalanga. Sy boeke en resensies is geniet deur die lede en van die takke geniet ook sy fliek ‘Wolwedans in die skemer”.

**PRODUK Aartappel**

VLU Mp het die voorreg gehad om saam met Aartappels SA te werk met die saamstel van ‘n resepteboek waarin tradisionele en nuwe innoverende resepte verskyn het. Die evaluering van die resepte is in samewerking met The Chefs Training and Innovation Academy in Centurion behartig en die ses finaliste se resepte is deur die studente gemaak waarna Ri-Eth Roos van Kosmosstreek, as wenner aangewys is. Jammer dat nie al die takke van die geleentheid gebruik gemaak het om resepte in te stuur nie. Elke kongresganger het ‘n CD met die resepte ontvang, die streekwenners ‘n resepteboek en die algehele wenner ‘n piekniekmandjie.

McCain is besoek, daar is gekuier op ‘n aartappelplaas, die kuns van aartappeldruk herleef, brood en beskuit is gebak met aartappelsuurdeeg en vele resepte is demonstreer en geniet. ‘n Navorsingstasie is besoek waar aartappelsteggies gekweek word en aartappels is geplant.

**BOME VAN DIE JAAR**

**Witysterhout/White ironwood (Vepris lanceolata)**

**Laventelboom/Lavender tree (Genus Heteropyxis)**

Daar is by kwekerye gekuier en kundiges het by vergaderings gesels oor die Witysterhout- en die Laventelbome. Verskeie takke het boomplantgeleenthede gehad wat ook aangesluit het by ‘n vorige beskrywingspunt vanaf die Wêreldbond van Plattelandse Vroue se konferensie, waar lede gevra is om bome aan te plant en so by te dra tot die aardverwarmingskwessie.

**Associated Country Women of the World (ACWW):**

We are affiliated to ACWW together with other organisations in 73 countries worldwide.

7 members attended the Southern African Area-conference held at Weesgerus Modimolle

24-26 June and again realised that women càn make a difference, no matter how small their membership.

We are still proud of Henrietta Schoeman, a member of Kosmos region, who was appointed as secretary of ACWW and Magdie de Kock, a member of Highveld region, as chairlady of the Communications and Marketing committee.

The ‘Stop violence against women and girls’ campaign, was supported by some of our members as they were wearing orange ribbons during the month of October.

Although each region contributed money for ‘Pennies for friendship,’ only two of the regions mentioned participating in the ‘Tea Time’ campaign in October, celebrating International Day of Rural Women.

The ‘Women walk the world’ campaign was not so well supported by our members, but those who did the walk, made communities aware of ACWW. Some branches made April ACWW awareness month. Individual members do receive the Country Women magazine and three branches (Visarend Suikerbos, Swartgoud Kosmos and Nocturne Carpe Diem) were very proud of their articles and photo’s published.

Some of the branches still help women in the rural areas teaching them different skills and some members helped with the Christmas doll knitting project, organised by one of the members in Kosmos region.

18 Julie het ek tydens ‘n onderhoud oor Radio Laeveld gesels oor VLU Mp se betrokkenheid by die WBPV en tydens kongres is lede ook daaroor ingelig. Ons is dankbaar vir die inligting wat ons eerstehands kry vanaf die betrokke dames wat op die bestuur van die Wêreldbond dien.

**SAVLU**

SAVLU bestuursvergadering is op 23 Junie bygewoon by Weesgerus in Modimolle, waartydens ek ook deur die bestuur verkies is as SA vise-presidente wat ek as ‘n groot voorreg ag!

Die Makhosikaziprojek het nog enkele stuiptrekkings. Vele takke bied werksklasse aan om vrouens touwys te maak in verskillende vaardigheidstegnieke. ‘n Opleidingsdag vir huishulpe is in Kosmosstreek gehou waar onderwerpe soos tuinmaak, veiligheid, gesondheid, eetgewoontes en elektrisiteitsbesparing hanteer is. Lede van Oukliptak Kosmostreek is betrokke by die Doornkop gemeenskap en die Nocturnetak in Carpe Diemstreek bemagtig vroue weekliks met die aanleer van breitegnieke. Dr Semane Molotlegi, voormalige WBPV Suider-Afrika area-president, het ook die oorhandiging van kombersies vir die Derma Pigmentosium stigting in Carpe Diemstreek bygewoon.

In 2014 is R 9 333.80 affiliasiegeld oorbetaal aan SAVLU.

**UB VERGADERINGS**

Drie vergaderings is gehou:  
16 April in Piet Retief

19 Augustus in Hazyview

4 en 5 November by die Olifants River Lodge naby Middelburg

Baie dankie aan Peggy le Roux, ons knap sekretaresse, vir haar baie groot aandeel om VLU Mp se administrasie vlot te laat verloop!

**KONFERENSIES**

Al ses die streke se konferensies is deur my bygewoon:

Carpe Diem 8 Maart in Witbank

Hoëveld 13 Maart in Kinross

Kosmos 11 Maart in Middelburg

Malieveld 20 Maart in Witrivier

Suikerbos 15 Maart in Belfast

Tambuki 1 Maart in Ermelo

Dis met trots deur die streke aangebied en het getuig van deeglike voorbereiding en beplanning, hoë standaarde, uitstaande sprekers, vrouwees vreugdes en kompetisie artikels van hoogstaande gehalte.

**KONGRES**

VLU Mpumalanga kongres het 20 en 21 Augustus by die Numbi hotel in Hazyview plaasgevind.

48 van die 59 takke was teenwoordig, met altesaam 198 lede.

Louise van Niekerk van Barbertontak Malieveld het ‘n 50 jaar toekenning ontvang, Val Arnoldi van Amersfoort Tambukistreek ‘n 40 jaar en Sophie Hugo van Secundatak Hoëveldstreek, ook ‘n 40 jaar. Die kunstenaar Koos vd Merwe was die hoofspreker oor die tema “Vroue maak ‘n verskil’ en het ook ‘n oorkonde ontvang vir sy bydrae tot die kunste. Leon van Nierop het sy nuwe boek “Ballade vir ‘n enkeling” tydens die gala-dinee bekendgestel en ook ‘n oorkonde ontvang vir sy bydrae tot die kunste. Inligting oor Alzheimers en dimensia is deur Allyson Broodryk van die Alzheimer Stigting oorgedra en Aartappels SA se dames, Hanri Greebe en Carmen van Niekerk, het ons ingelig oor die gebruike van die aartappel. Tutti Rudman, presidente van die Verbruikersunie, het lede ingelig oor hulle regte as verbruiker. Die kunstenaar tydens die aanddinee was Natascha Combrink en sy het ook gesels rondom die projek “Dogters VLU se toekoms”.

ATKV Eiland Spa het midweekpryse oorhandig vir die ses beste ‘Verskilmaak-stories’ en was ook die borg vir die aandkunstenaar se optrede.

Tydens die gala-dinee het Anphia Grobler ook ‘n oorkonde ontvang in erkenning vir haar bydrae en bekendstelling van die WBPV aan die lede van VLU Mpumalanga in die tyd wat sy op die bestuur gedien het.

Tydens kongres is Rina Potgieter herkies as presidente en Cindy Coetzee verkies as vise-presidente.

Tambukistreek was weereens die wenstreek, met Maryna Hartmann van Hoëveldstreek as algehele kongreswenner en Secundatak in Hoëveldstreek as algehele takwenner.

Baie dankie aan al die borge wat hierdie geleentheid moontlik gemaak het!

Kongreshou en oorslaap so by een venue blyk die wenresep te wees en positiewe opbouende kommentaar vanaf kongresgangers is ontvang oor kongres 2014.

**BESKRYWINGSPUNT**

‘n Beskrywingspunt vanaf Devontak Hoëveldstreek is voorgehou en goedgekeur by kongres.

Devontak vra dat die rekbande om sykouse nie so styf moet wees nie. Die beskrywingspunt is deurgestuur na die Verbruikersunie en SAVLU en ontvangs daarvan is erken.

**ANDER KONGRESSE BYGEWOON**

4 kongresse in ander provinsies is bygewoon:

VLU Noord 7 Mei by Weesgerus in Modimolle

VLU Overvaal 14 Mei in Bronkhorstspruit

VLU Noordwes 27 en 28 Augustus by Buffelspoort

FWI KwaZulu-Natal 16 September in Howick

**MPUMALANGA LANDBOU VERGADERINGS**

VLU Mpumalanga word as ‘n geassosieerde organisasie by Mpumalanga Landbou gereken en betaal geen ledegeld aan hulle nie. Ek en die skakelbeampte woon van hulle algemene raadsvergaderings by (19 September) en Elbie vd Schyff (29 Julie, 25 November)

Hul jaarkongres 5 Junie in die Kruger Wildtuin by Berg-en-Dal kamp en daarmee saam hul Damesdag, is ook deur my bygewoon.

Die Landbou het ‘n klipperige pad om te loop. VLU Mpumalanga se lede respekteer hulle vir die wyse waarop hulle moedhou, deurdruk en aanhou boer en verbind ons daartoe om ons manne in gebed te dra.

**VERBRUIKERSUNIE VERGADERINGS**

VLU Mpumalanga is geaffilieer by die Verbruikersunie en betaal ‘n jaarlikse ledegeld (R 300 in 2014). Van die vergaderings in Pretoria is bygewoon deur myself (1 Oktober) en deur lede van Carpe Diem- en Kosmosstreke (28 Mei, 30 Julie en 1 Oktober )

VLU Mpumalanga het ook met trots die Verbruikersunie trofee ontvang vir volgehoue ondersteuning en bywoning in 2014.

**WINTERSKOOL**

‘n Heerlike Winterskool is 22 - 24 Julie deur VLU Noordwes aangebied by ATKV Buffelspoort en bygewoon deur 10 van ons lede.

**BYWONING VAN GELEENTHEDE**

Streke en takke is deur my besoek soos op uitnodiging

11 Januarie - Stigting van Junior Visarendetak in Sabie

30 Januarie - Inligtingsdag Malieveldstreek in Witrivier

7 Februarie - Streeksvergadering in Komatipoort Malieveldstreek

18 Februarie - Stigting van Vlamlelietak in Malieveldstreek

Maart - Streekkonferensies soos reeds genoem

7 Mei - Kongres VLU Noord

14 Mei - Kongres VLU Overvaal

15 Mei - Streekvergadering in Delmas Carpe Diemstreek

30 Mei - Agriskou in Nelspruit

Onderhoud met GETIT tydskrif, Mei uitgawe

15 Junie - Flamboyanttak Malieveldstreek 40 jaar

16 Junie - Finesse Malieveld 3de verjaardag

1 - 3 Julie - Innibos kunstefees, besoek die Huletts koeksistertent en VLU koffiestalletjie

18 Julie - Doen praatjie oor Radio Laeveld na afloop van WBPV area-konferensie

29 Julie - Woon KANSA tee by

1 Aug - Streekvergadering in Malelane Malieveldstreek

26 Aug - Woon funksie by in Pretoria saam met SA presidente - Laurika Rauch, aangebied deur Magalieskruin VLU

27 en 28 Aug - Noordwes VLU kongres

5 September - 110de verjaardag van SAVF tbv Watervalboven ouetehuis

7 September - Visarendtak in Sabie Suikerbosstreek 3de verjaardag

16 September - FWI Kwa-Zulu Natal Kongres

19 September - Mp Landbou vergadering Cradle of Life

1 Oktober - Verbruikersunie vergadering in Pretoria

5 Nov - besoek wolwinkel ‘Waste me not’ in Witbank waar weekliks gebrei word vir projekte - in 2014 is breiprojek vir kinderhuis en die Xero Derma Pigmentosiumstigting aangepak

6 Nov - Grootvleitak in Hoëveldstreek se 80ste verjaardag

7 Nov - streekvergadering in Kosmosstreek Middelburg

22 Nov - Malieveldstreekvergadering in Nelspruit

25 Nov hanteer verkiesing van Flamboyanttak Malieveldstreek

**BEOORDELAARSOPLEIDING, EKSAMENS EN KOMPETISIES**

Opleiding in die onderskeie afdelings is in Jan en Feb in Middelburg en Devon gedoen.

13 en 14 Jan - naaldwerk deur Corne Caspar

20 en 21 Jan - brei en hekelwerk deur Rita Barrenge

22 en 23 Jan - preservering deur Anphia Grobler

27 en 28 Jan - borduur deur Corne Caspar

4 en 5 Feb - gebak en lekkers deur Anphia Grobler

10 en 11 Feb - handvlyt deur Retha Prinsloo

Streke word gevra (maar nie verplig) om lede wie betrokke wil raak by beoordeling, se koste te borg.Twee streke het wel hul lede wie beoordeling gedoen het hiermee ondersteun.

Volgens die beoordelaarslys Mei 2014, is daar 39 gekwalifiseerde beoordelaars, huishoudkundiges ingesluit.

Alle kompetisieriglyne word per e-pos deurgegee aan takke, in die Communiquè geplaas en ook op VLU Mp se webblad. Alhoewel daar duidelike riglyne gegee word, duik daar altyd vrae op en soms lees lede nie altyd die riglyne nie.

103 lede woon die Inligtingsdag vir SA kompetisies in Middelburg op 26 Februarie by wat deur Corne Caspar en Tutti Rudman aangebied is, teen R 110 pp. (Cdiem 19, Hoëveld 7, Kosmos 27, Malieveld 5, Suikerbos 20 en Tambuki 25)

Lede geniet kompetisie deelname. Jammer dat daar nog gevalle is waar lede ongelukkig is oor puntetoekennings en waar riglyne nie aan beoordelaars deurgegee word nie. Wanneer die fokus is om te wen, verloor lede dikwels die doel van deelname en kan oneerlikheid intree om punte na te jaag. Gereelde werksklasse en demonstrasies dra beslis by tot meer deelname aan kompetisies.

Baie takke hou miniskoue, ander het geen takkompetisies, maar konsentreer op die streek - en provinsiale kompetisies. Dit is egter belangrik om te onthou dat kompetisies daar is om tegnieke aan te leer en nie net om iets te maak om punte bymekaar te maak nie! Kompetisies onderskei ons van ander onganisasies, maar ons moet waak daarteen dat dit nie oorheers nie. Ons hoofdoel is die opheffing van die volwasse vrou en nie kompetisies nie!

9 lede het die eksamen in Juniemaand gedoen, 12 teorie vraestelle en 2 praktiese vraestelle is afgelê in die verskeie afdelings en 2 lede het diplomas ontvang tydens kongres 2014.

Dankie aan provinsiale beoordelaars Bettie du Toit en Debbie du Plessis wat met entoesiasme en deeglikheid hul taak aangepak het in 2014 met ‘n definitiewe fokus op die opleiding van beoordelaars.

Moenie kla omdat daar te min beoordelaars is nie, word ‘n beoordelaar!

Moenie kla omdat die opleiding te ver en te duur is nie, maak ‘n VLU plan!

**SPESIALE KOMPETISIES**

‘n Spesiale skryfkompetisie “My VLU lewe” is geloods, waarvan die prysgeld deur die provinsie geborg is. Die deelname hieraan was nie baie goed nie, maar die kommentaar hierop deur die beoordelaar “Die skryfwerk getuig van toewyding aan die VLU en ‘n passie vir die organisasie” het alles die moeite werd gemaak.

Altesaam 18 lede het deelgeneem:

Carpe Diem - 4 lede

Hoëveld - 5 lede

Kosmos - geen

Malieveld - 2 lede

Suikerbos - 2 lede

Tambuki - 5 lede

**FINANSIES**

Die provinsie se ledegeld vir 2014 was R 140 per lid per jaar. Waar kry mens nog ‘n organisasie wat soveel aan haar lede bied vir hierdie minimale ledegeld? Dit is baie jammer as lede bedank agv ledegeld. Dankie aan takke wat lede hiermee ondersteun.

ATKV Eiland bied aan VLU Mp se takke, streke en provinsie geleentheid om fondse ‘n groot hupstoot te gee vir ons onderskeie projekte. Kaartjies is verkoop @ R 20 elk en in elke streek kon ses midweekvakansies by die oord gewen word. R 10, R 5 en R 5 het onderskeidelik aan tak, streek en provinsie gegaan. Baie dankie aan ATKV Eiland Spa vir hierdie maklike haalbare geleentheid om fondse te kon versterk!

Vele ander fondsinsamelings is gehou soos gholfdae, snuffelmarkte, straatmarkte, Kersmarkte, wintermarkte, verversings by geleenthede, muntleggings, wynproe aande, spyseniering, verhuring van saal en breekware, werk by vendusies, damestee, uitlootartikels, 4x4 dae, woekertafels, bak van jaffels en vetkoek, maak etes, hou ‘n plakkaatkompetisie, verkoop produkte by skoue ens.

Elke druppel maak die emmer vol, dit hoef nie een groot fondsinsamelingspoging te wees nie!

Takledegelde wissel van gemiddeld R 180 – R 400 per jaar wat dan uitwerk R 15.00 – R 33.30 per maand, werklik ‘n weggee ledegeld!

Dit was ‘n groot lekkerte om nêrens te kon raaklees dat ledegeld te hoog is nie - dankie daarvoor!

(Carpe Diem R 200-R320, Hoëveld R 175-R300, Kosmos R 180-R 400, Malieveld R 250-R 400, Suikerbos R 220-R400) en Tambuki R180-R300)

Daar is enkele takke wat ‘n vergaderingfooi van tot R 60 per keer vra, buiten die jaargelde.

Streekfooie wissel van R 15 tot R 70 per lid.

Carpe Diem R 50 per tak en R 20 per lid, Hoëveld R 35 per lid, plus addisionele R 5 vir liefdadigheidsprojek, Kosmos R 50 per lid, Malieveld R30 per lid, Suikerbos R 70 per lid - waarvan R10 aan gasvroutak wat konferensie aanbied, gegee word - Tambuki R 15 per lid, plus addisisonele R 5 vir projekte)

Twee streke vra R 500 per jaar van elke tak om te help met konferensiekoste.

Banksaldo’s en beleggings wissel en dit is duidelik dat streke oor genoegsame fondse beskik om verpligtinge na te kom - soms heeltemal te veel!

Carpe Diem R 19 458.42

Hoëveld R 16 142.27 plus belegging R 23 798.73 - totaal R 39 941.00

Kosmos R 81 815.40 plus R 15 127.28 plus R 78 018.21 plus R 100 309.27 - Totaal

R 275 270.16

Malieveld R 9 401.27

Suikerbos R 9 411.00

Tambuki R 13 002.25 plus belegging R 7 927.19 plus kleinkas R 1 811.15 Totaal R 22 740.59

VLU Mp beskik nou oor internetbankdienste. Dit word ook gebruik deur sommige takke, maar meeste takke en streke maak nog gebruik van kontant en tjekboeke.

Daar is nog enkele tesourieres wat nie met elke vergadering volledige verslag gee van die tak/streek se finansies nie. Dit is ook belangrik dat ‘n streek se verslag deur ‘n ouditeur goedgekeur sal word.

Alhoewel VLU Mp nie ‘n liefdadigheids organisasie is nie, skenk meeste streke ‘n donasie aan ‘n organisasie van hulle keuse.

**VLU MPUMALANGA BEURS**

Geen beurs is in 2014 uitbetaal nie. Agv lae rente op die belegging spesifiek daarvoor, word dit elke derde jaar uitbetaal, dus eers weer in 2015.

**VLU MPUMALANGA FONDSE**

**Balansstaat soos op 31 Desember 2014**

**Bedryfsbates:**

Kontant en

kontantekwiwalente

Banksaldo R 48 699.00

**Beleggings:**

Absa Spiraalplan: R 87 959.00 (VLU Mpumalanga beursfonds)

Sanlam Glacier R 595 095.00

Volledige finansiële verslag word voorgehou deur tesouriere en aangeheg. Baie dankie aan tesouriere Mariette Joubert vir die uitstekende wyse waarop sy die provinsie se finansies hanteer.

**SKAKELING MET MEDIA en BEMARKINGS GELEENTHEDE**

Elke VLU lid is verantwoordelik vir dit wat ander van ons dink, om ons organisasie te laat groei en die ‘ou-tannie’ beeld om te swaai! Wat is die beeld wat ek en jy na buite leef?

Die tegnologie is natuurlik ‘n heerlike bemarkings- en skakelingsmedia wat al hoe meer gebruik word namate lede daarmee vertroud raak. Lede kan so met e-posse, sms’e, whatsapp boodskappe, twitter en facebook op hoogte bly van wat gebeur, met VLU lede landswyd skakel en kontak hê met Wêrelbondvriendinne. VLU Mpumalanga se webblad wat ook aan die SAVLU blad gekoppel is, is ook goeie bemarking en verwysing as iemand meer wil weet van ons organisasie. ([www.vlumpumalanga.weebly.com](http://www.vlumpumalanga.weebly.com))

Die Communiquè wat drie keer in die jaar verskyn, bly ons spogblad. Baie dankie aan Elbie de Lange wat baie ure aan die voorbereiding hieraan spandeer en elke skakelbeampte wie berigte en foto’s ingestuur het. Baie dankie ook aan ons entoesiastiese provinsiale skakel, Elbie vd Schyff, vir motivering van skakels. Die advertensiewerwing in streeksverband is ‘n wenresep. Ons Communiquè word ook met trots na ander provinsies se presidentes versend.

In 2014 is ‘n dame by die drukker aangestel om te help met die Communiquè se bladuitleg.

Die plaaslike nuusblaaie is ook ‘n goeie bemarkingsmiddel en ons is dankbaar vir plasing van berigte en kennisgewings van VLU gebeure. Die GET IT tydskrifte in streke het ook dekking aan VLU Mp gegee en KykNet doen ‘n insetsel oor Carpe Diemstreek Nocturnetak se breiprojek. Radio Laeveld gee twee weekliks geleentheid aan Malieveldstreek se dames om oor VLU te gesels, Kosmosstreek maak per geleentheid van Radio Kosmos gebruik en Carpe Diemstreek van Radio Kragbron.

Drie streke het ook ‘n eie nuusblad en so leer die lede meer van mekaar. Dit is ook volwasse opleiding vir die skakelbeampte en ‘n leerskool vir ‘n toekomstige redaktrise.

Soveel meer skakeling en blootstelling via die sosiale media dra beslis by tot nuwe jonger lede!

Tydens die Agriskou en Reënboogfees, bemark Malieveld en Tambuki ons organisasie met stalletjies waar handgemaakte produkte verkoop is. By Innibos Kunstefees was van die VLU dames betrokke by die koeksitsterkomptisie se aanbieding en beoordeling (Vlamlelietak Malieveld in samewerking met Huletts) en het Loerietak in Malieveldstreek ‘n koffiestalletjie gehad waar VLU Mp se naam hoog gehou is! Twee van Malieveld se dames is ook baie betrokke by koeksisterbak demonstrasies by skole en organisasies waar VLU baie blootstelling kry.

Die gewilde ‘Tannie Poppie Kokkedoor’ (vanuit Carpe Diemstreek) gee baie kosdemonstrasies en laat nooit na om VLU te bemark nie.

Twee streke berig oor bewusmakings vergaderings, drie streke het ‘n webblad, vier streke ‘n facebookblad en van die takke ook ‘n eie facebookblad. VLU lede se monde doen nog die beste bemarking - wat hoor ander uit ons monde oor ons organisasie?

‘n Nuwe VLU Mp kenteken is vrygestel met die oog op die WBPV in 2016, maar dit kan ook met trots deur enige lid gedra word. Uitstappies en die dra van ons VLU naamplaatjies is ook geleenthede waar gesprekke oor VLU aangeknoop kan word.

VLU Mp kry ‘n leuse in 2014 : ‘In die belang van vroue en gemeenskappe’ wat saam met ons embleem, op ‘n moderne, hanteerbare oprolblad gedruk is, sodat dit maklik na geleenthede vervoer kan word.

ATKV Eiland se rooibandjie-verskilmaak projek en kaartjieverkope was ook goeie geleenthede.

Baie dankie aan Christell Nel wie die webblad op datum hou en Cindy Coetzee verantwoordelik vir die facebookblad.

VLU geskiedenis in die takke en streke word deurgegee aan die provinsie se skakelbeampte - dis egter jammer dat van die takke se argiewe nie bygehou word nie.

**WENKE en KOMMENTAAR**

Té groot takke raak onpersoonlik en lede raak onbetrokke.

Dalk kan takke met meer as 25 lede ‘n sterk leier identifiseer wat ‘n nuwe tak kan begin en so nuwe lede bykry?

Sit die woord ‘kompetisies’ nie dalk nuwe potensiële lede af nie? Moet ons nie dalk praat van handvaardigheids artikels of selfverrykings artikels nie?

Is ons nie dalk te voorskriftelik met die artikels nie? Kry lede geleentheid om hul eie kreatiwiteit uit te leef?

Kompetisie artikels is ‘n groot leerproses en lede wat presteer is ‘n inspirasie vir almal.

Is ons ingestel op die aanleer van nuwe tegnieke of maak ons sommer net nog ‘n artikel?

Baie dinge wat deur takke en lede gedoen word, word gehoor en raakgesien op facebook, maar niks daarvan word raakgelees in verslae nie?

Voortdurende opleiding vir onderskeie ampte word aanbeveel.

Die tegnologie vergemaklik alles en is goeie blootstelling, maak gebruik daarvan!

Bemark ek my organisasie of lewer ek net kommentaar op alles?

Verryk ek net myself, of deel ek my kennis tot voordeel van ander vroue en gemeenskappe?

**BEDANKING EN AFSLUITING:**

Te vinnig het 2014 verbygegaan. Soveel is gedoen, maar nog soveel wou graag gedoen gewees het!

Ek gee alle eer aan die Here vir ‘n spesiale VLU verskilmaak jaar in 2014.

Dankie vir elke lid se betrokkenheid, liefde en ondersteuning.

Dankie aan my bestuur - sonder spanwerk en entoesiasme kan geen organisasie voortbou nie - julle is wenvroue wat saam ‘n wenspan maak!

Dankie aan my man wat my die geleentheid gun, my klankbord is en my ook finansieël ondersteun.

Dankie aan my voorgangers en my mentors vir hulle leiding en voorbeeld wat ek met agting en respek navolg, en dat hulle my gun om in my eie skoene te kan loop.

Dankie vir kritiek, ek haal die positiewe daaruit en bou voort daarop om net my beste te gee vir VLU Mpumalanga.

Aristoteles se woorde bly draai in my kop:

“Dis maklik om kritiek te vermy, doen niks, sê niks en wees niks!”

Dankie dat ons saam die beeld van die ‘ou-tannie’ organisasie gaan nek omdraai!

***--------------------***

Mev Rina Potgieter

VLU Mpumalanga Presidente

Kongres Augustus 2015

Numbi hotel Hazyview